CELEX: 32018D1485
Language: et
Date: 2018-09-28 00:00:00
Title: Nõukogu otsus (EL) 2018/1485, 28. september 2018, millega määratakse kindlaks Euroopa Liidu nimel võetav seisukoht seoses ohtlike kaupade rahvusvahelise autoveo Euroopa kokkuleppe (ADR) lisades ja ohtlike kaupade rahvusvahelise siseveeteedel vedamise Euroopa kokkuleppele (ADN) lisatud eeskirjades tehtavate muudatustega

5.10.2018   
               
               
                  ET
               
               
                  Euroopa Liidu Teataja
               
               
                  L 251/25
               
            
         NÕUKOGU OTSUS (EL) 2018/1485,
         28. september 2018,
         millega määratakse kindlaks Euroopa Liidu nimel võetav seisukoht seoses ohtlike kaupade rahvusvahelise autoveo Euroopa kokkuleppe (ADR) lisades ja ohtlike kaupade rahvusvahelise siseveeteedel vedamise Euroopa kokkuleppele (ADN) lisatud eeskirjades tehtavate muudatustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ohtlike kaupade rahvusvahelise autoveo Euroopa kokkulepe (ADR) jõustus 29. jaanuaril 1968. Ohtlike kaupade rahvusvahelise siseveeteedel vedamise Euroopa kokkulepe (ADN) jõustus 29. veebruaril 2008.
                  
               
                     (2)
                  
                  
                     Liit ei ole ADRi ega ADNi osaline. Kõik liikmesriigid on ADRi osalised ja 13 liikmesriiki on ADNi osalised.
                  
               
                     (3)
                  
                  
                     ADRi artikli 14 kohaselt võib iga kokkuleppeosaline esitada ADRi lisade kohta ühe või mitu muudatusettepanekut. Ohtlike kaupade veo küsimuste töörühm (WP.15) võib võtta vastu nimetatud lisade muudatusettepanekud. ADNi artikli 20 kohaselt võib ADNi halduskomitee võtta vastu ADNile lisatud eeskirjade muudatusettepanekud. Selliseid muudatusettepanekuid käsitatakse vastuvõetuna, välja arvatud juhul, kui vähemalt üks kolmandik kokkuleppeosalistest (või vähemalt viis kokkuleppeosalist, kui ühe kolmandiku moodustav kokkuleppeosaliste arv on sellest suurem) esitavad kolme kuu jooksul alates kuupäevast, mil ÜRO peasekretär teatab muutmisettepanekust, ÜRO peasekretärile kirjaliku teate selle kohta, et neil on kavandatava muudatuse kohta vastuväiteid.
                  
               
                     (4)
                  
                  
                     1. juulil 2018 edastati ADRi ja ADNi osalistele muudatusettepanekud, mille WP.15 ja ADNi halduskomitee võtsid vastu aastatel 2016–2018.
                  
               
                     (5)
                  
                  
                     Muudatusettepanekud võivad otsustavalt mõjutada liidu õiguse sisu, nimelt Euroopa Parlamendi ja nõukogu direktiivi 2008/68/EÜ (1). Kõnealuses direktiivis on sätestatud liikmesriikide piires või liikmesriikide vahel toimuva ohtlike kaupade maantee-, raudtee- ja siseveevedu nõuded, viidates ADRile, rahvusvahelise raudteeveo konventsiooni (COTIF) C liites esitatud ohtlike kaupade rahvusvahelise raudteeveo eeskirjadele (RID) ja ADNile. Direktiivi 2008/68/EÜ artiklis 4 on sätestatud, et ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, RIDi või ADNi tingimustele, kui nimetatud direktiivi lisades ei ole sätestatud teisiti. Komisjonil on direktiivi 2008/68/EÜ artikli 8 kohaselt õigus kohandada nimetatud direktiivi lisasid teaduse ja tehnika arenguga, et võtta eelkõige arvesse ADRi, RIDi ja ADNi muudatusi.
                  
               
                     (6)
                  
                  
                     Muudatusettepanekud puudutavad tehnilisi standardeid või ühtseid tehnilisi nõudeid ning nende eesmärk on tagada ohtlike kaupade ohutu ja tõhus vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis kujutavad vedamise ajal endast ohtu. Ohtlike kaupade autoveo ja siseveeteedel vedamise areng nii liidus kui ka liidu ja selle naaberriikide vahel on Euroopa ühise transpordipoliitika keskne teema, millega tagatakse kõikide selliste tööstusharude nõuetekohane toimimine, milles toodetakse või kasutatakse kaupu, mis on ADRi ja ADNi alusel klassifitseeritud ohtlikeks kaupadeks.
                  
               
                     (7)
                  
                  
                     Kõik muudatusettepanekud on õigustatud ja kasulikud ning seepärast peaks liit neid toetama. Seetõttu peaks liidu nimel võetav seisukoht ADRi lisade ja ADNile lisatud eeskirjade osas põhinema käesoleva otsuse lisal,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ADRi lisades ja ADNile lisatud eeskirjades tehtavate muudatusettepanekute osas, põhineb käesoleva otsuse lisal.
            ADRi lisade ja ADNile lisatud eeskirjade muudatusettepanekute väiksemates muudatustes võib vastavalt artiklile 2 kokku leppida ilma nõukogu täiendava otsuseta.
         
         
            Artikkel 2
            Artiklis 1 esitatud liidu nimel võetavat seisukohta ADRi lisade muudatusettepanekute osas väljendavad ühiselt liidu huvides tegutsevad liikmesriigid, kes on ADRi osalised.
            Artiklis 1 esitatud liidu nimel võetavat seisukohta ADNile lisatud eeskirjade muudatusettepanekute osas väljendavad ühiselt liidu huvides tegutsevad liikmesriigid, kes on ADNi osalised.
         
         
            Artikkel 3
            Viide ADRi lisade ja ADNile lisatud eeskirjade vastu võetud muudatustele, sealhulgas nende jõustumise kuupäeva(de)le, avaldatakse Euroopa Liidu Teatajas.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 28. september 2018
            
               
                  Nõukogu nimel
               
               
                  eesistuja
               
               M. SCHRAMBÖCK
            
         
         
            (1)  Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13).
      
      
         
            LISA
            
                        Ettepanek
                     
                     
                        Viitedokument
                     
                     
                        Teade
                     
                     
                        Teema
                     
                     
                        Märkused
                     
                     
                        ELi seisukoht
                     
                  
                        1
                     
                     
                        ECE/TRANS/WP.15/240
                     
                     
                        
                           C.N.304.2018.TREATIES-XI.B.14
                     
                     
                        ADRi A ja B lisa muudatusettepaneku projektid
                     
                     
                        Ohtlike kaupade veo küsimuste töörühmas (WP.15) saavutatud tehniline konsensus.
                     
                     
                        Nõustuda muudatustega.
                     
                  
                        2
                     
                     
                        ECE/TRANS/WP.15/240/Add.1
                     
                     
                        
                           C.N.304.2018.TREATIES-XI.B.14
                     
                     
                        ADRi A ja B lisa muudatusettepaneku projektid – addendum (uuesti välja antud 8. juunil 2018)
                     
                     
                        Ohtlike kaupade veo küsimuste töörühmas (WP.15) saavutatud tehniline konsensus.
                     
                     
                        Nõustuda muudatustega.
                     
                  
                        3
                     
                     
                        ECE/TRANS/WP.15/240/Corr.1
                     
                     
                        
                           C.N.304.2018.TREATIES-XI.B.14
                     
                     
                        ADRi A ja B lisa muudatusettepaneku projektid – parandus (uuesti välja antud 8. juunil 2018)
                     
                     
                        Ohtlike kaupade veo küsimuste töörühmas (WP.15) saavutatud tehniline konsensus.
                     
                     
                        Nõustuda muudatustega.
                     
                  
                        4
                     
                     
                        ECE/ADN/45
                     
                     
                        
                           C.N.297.2018.TREATIES-XI.D.6
                     
                     
                        ADNile lisatud eeskirjade muudatusettepaneku projektid
                     
                     
                        ADNi halduskomitees saavutatud tehniline konsensus.
                     
                     
                        Nõustuda muudatustega.